Diari Oficial de la Generalitat Valenciana


Sumari del DOGV 7399, del 10-11-2014 (2014/10608)

RESOLUCIÓ de 5 de novembre de 2014, del conseller d'Economia, Indústria, Turisme i Ocupació, per la qual es publica l'ampliació dels crèdits màxims que han de finançar les subvencions destinades a la contractació de jóvens desempleats en programes d'ocupació pública Salari Jove per a l'exercici 2014, regulades en l'Orde 21/2014, de 8 de juliol.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7399

Data del DOGV
:   10-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10143


Data del document
:   05-11-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 5 de novembre de 2014, del conseller d'Economia, Indústria, Turisme i Ocupació, per la qual es publica l'ampliació dels crèdits màxims que han de finançar les subvencions destinades a la contractació de jóvens desempleats en programes d'ocupació pública Salari Jove per a l'exercici 2014, regulades en l'Orde 21/2014, de 8 de juliol. [2014/10711]  
En el Diari Oficial de la Comunitat Valenciana de 10 de juliol de 2014, número 7314, es va publicar l'Orde 21/2014, de 8 de juliol, de la Conselleria d'Economia, Indústria, Turisme i Ocupació, per la qual es convoquen subvencions destinades a la contractació de jóvens desempleats en programes d'ocupació pública Salari Jove per a l'exercici 2014.  
En la Orde 21/2014 indicada, i de conformitat amb la Llei 6/2013, de 26 de desembre, de Pressupostos de la Generalitat per a l'exercici 2014 (DOCV 7182, 30.12.2013), així com amb el que disposa l'article 47.11 del text refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, es va donar publicitat a la línia de crèdit i a l'import global màxim destinat a finançar estes subvencions. En la seua disposició addicional primera es va establir que les subvencions destinades a les corporacions locals regulades en el títol II, capítol l, es financen a càrrec del capítol 4, codi línia T7954000, del subprograma 322.51, Foment d'Ocupació, per un import global màxim estimat de 2.000.000,00 d'euros; fons procedents del Servici Públic d'Ocupació Estatal (SEPE) PO 2007-2013, «Adaptabilitat i ocupació», cofinançats al 80 per cent pel Fons Social Europeu (FSE); i les subvencions destinades a municipis de zones d'interior es financen a càrrec del capítol 4, codi línia T7954000, del subprograma 322.51, Foment d'Ocupació, per un import global màxim estimat d'1.500.000,00 euros, cofinançats al 80 per cent pel Fons Social Europeu, a càrrec del PO 2007-2013 de la Comunitat Valenciana.  
  
De conformitat amb el que establix la disposició addicional primera de l'Orde 21/2014, de 8 de juliol, considerant les sol·licituds presentades fins al moment i que amb el crèdit destinat a estes ajudes no es podran atendre, i atés que hi ha crèdit disponible, és procedent incrementar el finançament pressupostari de l'orde i publicar unes dotacions addicionals de fons per als programes esmentats sense establir un termini nou de presentació de sol·licituds.  
  
En conseqüència, resolc:  
  
Únic  
Ampliar les dotacions pressupostàries assignades en l'Orde 21/2014, de 8 de juliol, de la Conselleria d'Economia, Indústria, Turisme i Ocupació, per a les ajudes que s'hi regulen, amb el desglossament següent:  
1) Per a les subvencions destinades a les corporacions locals regulades en el títol II, capítol I, s'amplia la dotació pressupostària en 1.935.000 euros, a càrrec del capítol 4, codi línia T7954000, del subprograma 322.51, Foment d'Ocupació, fons procedents del Servici Públic d'Ocupació Estatal (SEPE) PO 2007-2013, «Adaptabilitat i ocupació», cofinançats al 80 per cent pel Fons Social Europeu (FSE).  
Després de l'increment, la dotació per a estes ajudes arriba a un crèdit global màxim de 3.935.000 euros.  
2) Per a les subvencions destinades a municipis de zones d'interior regulades en el títol II, capítol II, s'amplia la dotació pressupostària en 2.483.000 euros, a càrrec del capítol 4, codi línia T7954000, del subprograma 322.51, «Foment d'ocupació», fons procedents del Servici Públic d'Ocupació Estatal (SEPE) PO 2007-2013, «Adaptabilitat i ocupació», cofinançats al 80 per cent pel Fons Social Europeu (FSE).  
  
Després de l'increment, la dotació per a estes ajudes arriba a un crèdit global màxim de 3.983.000 euros.  
  
Contra la present resolució, que posa fi a la via administrativa, podrà interposar-se un recurs contenciós administratiu en el termini de dos mesos, comptats des de l'endemà de la seua notificació, davant del jutjat contenciós administratiu corresponent de la Comunitat Valenciana, d'acord amb el que establixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant del director general del SERVEF en el termini d'un mes, computat en els termes ja indicats, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que puga interposar-se qualsevol altre recurs dels previstos en la legislació vigent.  
  
  
València, 5 de novembre de 2014.- El conseller d'Economia, Indústria, Turisme i Ocupació: Máximo Buch Torralva.